stanford-oval/wikipedia huggingface dataset:
מיצוי נוגדני של כרומטין
ההיסטוריה של טכניקות מיצוי נוגדני של כרומטין > מיצוי נוגדני של כרומטין באמצעות נשא - (Carrier ChIP (CChIP

שיטה זו יכולה להיות יעילה גם בשימוש של רק כ-100 תאים, על ידי הוספה של תאי זבוב פירות (Drosophila) ככרומטין נשא, ובכך להפחית את אובדן הכרומטין הנבדק בהשקעה, על ידי הטיית שיווי המשקל של ההשקעה. אך כמובן הוא דורש גלאים ספציפיים שיוכלו לזהות את הDNA הנבדק על גבי הרקע של הכרומטין הנשא, שיטה זו לוקחת כיומיים שלושה.
ההיסטוריה של טכניקות מיצוי נוגדני של כרומטין > מיצוי מהיר נוגדני של כרומטין - (Fast ChIP (qChIP

שיטה זו מאיצה את התהליך על ידי האצה של שני שלבים במהלך המיצוי :
1. אמבט אולטראסוני מאיץ את תהליך הקשירה של הנוגדנים לחלבוני המטרה ובכך מאיץ את תהליך ההשקעה.
2. פרוטוקול מבוסס שרף (Chelex-100) להפרדת DNA מקצר את הפקת הDNA והיפוך הקיבוע הצולב.
הניצולת של תהליך זה אינה גבוהה ולכן צריך תמצית תאים המופקת מכמות תאים רבה (כ106~ 107). ניתן לייצר באמצעות שיטה זו עד 24 מקטעי DNA מוכנים לPCR בתוך 5 שעות, שיטה זו מאפשרת בדיקה של פעילות מספר פקטורי שעתוק בו זמנית ולהסתכל על שינויים באוכלוסיות תאים לאורך זמן.
ההיסטוריה של טכניקות מיצוי נוגדני של כרומטין > מיצוי נוגדני של כרומטין מהיר וכמותי (Quick and quantitative ChIP (Q2ChIP

שיטה זו משתמשת בחומר מוצא מיצוי של 105 תאים, ומאפשרת בדיקה של 1000 היסטונים או 100 פקטורי שעתוק. בשיטה זו דוגמאות כרומטין רבות יכולות להיות מוכנות במקביל ולהיבדק במקביל. אורך הבדיקה הוא כיום
.
ההיסטוריה של טכניקות מיצוי נוגדני של כרומטין > מיקרו מיצוי נוגדני של כרומטין (MicroChIP (µChIP

שיטה זו בדרך כלל משתמשת במיצוי מכ-1000 תאים, ומאפשרת לבצע 8 תהליכי מיצוי ללא שימוש בנשא. שיטה זה יכולה להיעשות גם ממיצוי 100 תאים בלבד אך תהליך מיצוי בודד. כמו כן ניתן להשתמש ברקמת ביופסיה של 1 ממ3 . שיטה זו מבוצעת תוך יום אחד.
ההיסטוריה של טכניקות מיצוי נוגדני של כרומטין > מיצוי נוגדני של כרומטין במיקרו-פלטה - Matrix ChIP

שיטה זו מאפשרת רמה גבוהה יותר של עיבוד ומפשטת את התהליך, כל תהליך מבוצע במיקרו-פלטה ומאפשר את הפוטנציאל של אוטומציה. בתהליך זה ניתן לעשות 96 מיצויים במקביל, וכל התהליך לוקח יום בודד.
מיצוי נוגדני של כרומטין נעשה גם על גנום שלם באמצעות טכנולוגיית "מיצוי נוגדני של כרומטין על שבב" (ChIP-on-chip) או טכנולוגיית ריצוף DNA חדשניות (Chip-Sequencing). כמו כן ניתן לשלב שיטה זו עם טכניקת "ריצוף קצוות מזווגים מתויגים" (paired end tags sequencing) בשיטה הנקראת "בחינת אינטראקציות כרומטין באמצעות ריצוף קצוות מזווגים" Chromatin Interaction Analysis using Paired End Tag sequencing (ChIA-PET), שיטה שנועדה לבחינה של אינטראקציות של כרומטין במבנה מרחבי של יצורים אוקריוטים.
הגבלות של מיצוי נוגדני של כרומטין

בדיקה רחבת טווח באמצעות מיצוי נוגדני של כרומטין היא מאתגרת. מאחר שצריך ליצור נוגדן ספציפי לכל פקטור שעתוק, או אורגניזם מהונדס המכיל פקטורי שעתוק מתויגים.
חקר דוגמאות ביטוי בשיטה זו מהווה בעיה מאחר שישנם שינויים בביטוי בתאים מסוימים בתנאים שונים לחלונות זמן מאוד קטנים.
שיטות אלו מתקשות בהבדלה בין איזופומים שונים של פקטורי שעתוק.
ראו גם

RIP-Chip שיטה דומה המנתחת אינטראקציות בין חלבונים ל-RNA
DamID שיטה חלופית שאינה דורשת ייצור של נוגדנים ספציפיים
ChIP-exo שיטה המוסיפה נוקלאזות לתהליך ומקטינה את תוצרי ההפקה למקטעים הקושרים.
ChIP-on-chip שילוב של שיטת המיצוי עם טכנולוגיית המעבדה על שבב.
ChIP-seq
FISH - עוד שיטה לצביעת RNA
ביאורים

↑  ציסטרומים מוגדרים כקבוצת אתרי המטרה על אותו רצף ה-DNA (אתרים הנמצאים ב-cis) של פקטורים הנקשרים ל-DNA.
משפט האן-בנך

משפט האן-בנך הוא משפט מרכזי באנליזה פונקציונלית העוסק בהרחבה של פונקציונל  \ f_{0} מתת-מרחב של מרחב בנך, אל המרחב כולו. המשפט נוסח והוכח על ידי סטפן בנך והאנס האן, כל אחד לחוד ובאופן בלתי תלוי, בשנות ה-20 של המאה ה-20.
המשפט

יהי  \,L מרחב בנך מעל השדה  \,F (שדה הממשיים או המרוכבים), עם תת-מרחב  \ L_{0}\subset L, ופונקציה תת-ליניארית  \ \rho :L\rightarrow {\mathbb {R} } (פונקציה זו מכונה לעיתים מז'ורנטה).

אזי כל פונקציונל ליניארי  \ f_{0}:L_{0}\rightarrow F החסום על ידי  \ \rho  (כלומר:  \ |f_{0}(x)|\leq \rho (x) לכל  \ x\in L_{0}) אפשר להרחיב לפונקציונל  \ f:L\rightarrow F שגם הוא חסום באותו אופן.
כלומר:
\ \forall x\in L_{0}\ :\ f(x)=f_{0}(x) (כלומר:  \ f הוא אכן הרחבה של  \ f_{0}).
\ \forall x\in L\ :\ |f(x)|\leq \rho (x) (כלומר:  \ f חסום גם כן על ידי  \,\rho ).
מסקנות ושימושים

קיום הרחבה שומרת נורמה:
משפט ההפרדה בין נקודות:
משפט ההפרדה בין תת-מרחב לנקודה:
\ \forall x\in M\ :\ f(x)=0 ,
\ f(z)=1
ומתקיים ש  \ \|f\|=(\|z\|)^{-1}
הוכחת המשפט

הוכחת המשפט נעזרת בלמה של צורן. מסתכלים על קבוצת כל ההרחבות של  \,f_{0} החסומות על ידי  \,\rho  לתת-מרחב כלשהו  \ L_{0}\subset L_{\alpha }\subset L עם יחס הסדר "הרחבה של" (נסמן קבוצה זאת ב- \,E). זהו מרחב סדור וקל לראות שלכל שרשרת בו יש איבר מקסימלי. לכן, לפי הלמה של צורן, קיים איבר מקסימלי ב- \,E שמהווה הרחבה של  \,f_{0} המקיימת את הנדרש. נותר להראות שזו אכן הרחבה על כל  \,L.
עושים זאת באמצעות הוכחה על דרך השלילה. מניחים שההרחבה המקסימלית ב- \,E מוגדרת על תת-מרחב  \ L'\subset L, כאשר  \ L'\neq L. אזי קיים  \ y\in L-L' ולכן אפשר לבנות במפורש הרחבה החסומה על ידי  \ \rho , המוגדרת על ידי:
כאשר  \ z=x+\lambda y פירוק יחיד של  \,z כאשר  \ x\in L' ו- \,f' הוא ההרחבה המקסימלית על  \,L' (והם איברי המשפחה  \,E). כעת נותר להראות שאפשר לבחור ערך  \ f'(y)=y' כך שלכל  \,z בתחום ההגדרה יתקיים  \ f'(x)+\lambda y'=f(z)\leq \rho (z). באמצעות מניפולציות אלגבריות, טיעונים של חדו"א (חסם עליון) ושימוש בתכונותיה של פונקציה תת-ליניארית אפשר להראות שקיים  \,y' כנדרש. בכך בנינו הרחבה ל- \,f' מ- \,L' לתת-מרחב גדול יותר, והרחבה זו גם איבר ב- \,E.
מכיוון שהצלחנו לבנות הרחבה לאיבר המקסימלי של  \,E, וניתן לראות בקלות שגם היא ב- \,E, נובע שהוא לא איבר מקסימלי וזו סתירה.
לכן, האיבר המקסימלי של  \,E מוגדר היטב על כל  \,L ומהווה הרחבה של  \,f_{0} המקיימת את הנדרש.  \blacksquare
ראו גם

אנליזה פונקציונלית
פונקציונל, פונקציה תת-ליניארית
ניו יורק סאוור

| --- | --- |

 נתונים
 מרכיבים:  60 מ"ל בורבון, 22.5 מ"ל מי סוכר, 30 מ"ל מיץ לימון, חלבון ביצה, 15 מ"ל יין אדום
 אופן ההכנה:  לשקשק הכל פרט ליין עם קרח בשייקר, למזוג לכוס ולהוסיף את היין מעל.
 כוס:   כוס אולד פאשנד
 
ניו יורק סאוור (באנגלית: New York Sour, על שם העיר ניו יורק) הוא קוקטייל המוכר רשמית על ידי איגוד הברמנים הבינלאומי. המשקה מורכב מ-60 מ"ל בורבון (או ויסקי שיפון), 22.5 מ"ל מי סוכר, 30 מ"ל מיץ לימון, מספר טיפות חלבון ביצה, 15 מ"ל יין אדום (שירז או מלבק). את הקוקטייל מכינים בשני שלבים: תחילה משקשים את כל הרכבים פרט ליין בשייקר עם קוביות קרח ומוזגים לכוס אולד פאשנד מלאה בקרח. לאחר מכן מוזגים את היין בזהירות מלמעלה, כך שהוא לא יתערבב עם יתר הקוקטייל ויהווה שכבה מעל. המשקה הוא קוקטייל סאוור, המהווה למעשה ויסקי סאוור, בתוספת שכבת יין. הקוקטייל מוגש ללא קשית, אלא נשתה ישירות מהכוס.
קיימת וריאציה בה מוסיפים טיפת אנגוסטורה ביטרס. ניתן להשמיט את חלבון הביצה. קיימות גרסאות עם יחסים מעט שונים של רכיבים.
הערות שוליים

↑  ניו יורק סאוור, אתר diffordsguide
| קוקטיילים רשמיים של איגוד הברמנים הבין-לאומי (IBA) |
| --- | --- | --- |
| בלתי נשכחים   The Unforgettables | אלכסנדר •  אמריקנו • אנג'ל פייס • אוויאיישן • בין הסדינים • בולברדייה • ברנדי קרסטה • קזינו • קלווור קלאב • דאקירי • דרי מרטיני • ג'ין פיז • האנקי פאנקי • ג'ון קולינס • מילה אחרונה • מנהטן • מרטינז • מארי פיקארד • בלוטת הקופים • נגרוני • אולד פאשנד • פארדייז • פלאנטרס פאנץ'  • פורטו פליפ • ראמוס פיז • ראסטי נייל • סזראק • סיידקאר • סטינגר • טוקסידו • Vieux Carré •  ויסקי סאוור • וייט ליידי |  |
| קלאסיקות עכשוויות   Contemporary Classics | בליני • רוסי שחור (רוסי לבן) • בלאדי מרי • קאיפיריניה • קוקטייל שמפניה • קורפס רוויוור 2 • קוסמופוליטן • קובה ליברה • פרנץ' 75 • פרנץ' קונקשן • גולדן דרים • גראסהופר • המינגוויי ספיישל • צוואר סוס • אייריש קופי • קיר • לונג איילנד אייסד טי • מאי תאי • מרגריטה • מימוזה • מינט ג'ולפ • מוחיטו • מוסקו מיול • פינה קולדה • פיסקו סאוור • סי בריז • סקס על החוף • סינגפור סלינג • טקילה סאן רייז • וספר •  זומבי |  |
| משקאות עידן חדש   New Era Drinks | ברקודה • ברכי דבורה • ברמבל • קנהנצ'ארה • דארק אנ סטורמי • אספרסו מרטיני • פרננדיטו • פרנץ' מרטיני •  לא חוקי • למון דרופ מרטיני •  עירום ומפורסם  • ניו יורק סאוור • אולד קובן  •  פלומה • מטוס נייר • פניצילין • ראשן ספרינג פאנץ' • סולת'סייד • ספייסי פיפטי • שפריץ • ספרינג באסטרד • טיפררי • טומיס מרגריטה • טרינידד סאוור • VE.N.TO • ציפור צהובה |  |
נורבוטן

מחוז נורבוטן (בשוודית: Norrbottens län) הוא המחוז הגדול והצפוני ביותר מבין מחוזותיה המנהליים של שוודיה, וחלקו נמצא מעבר לחוג הארקטי. גובל במחוז וסטרבוטן בדרום, בנורווגיה במערב, בפינלנד בצפון, ובים הבלטי במזרח. המחוז נמצא בשטח החבלים נורבוטן (בעל אותו השם) בחלקו המזרחי (לאורך חוף הים הבלטי), ובחלקו הגדול (המרכזי והמזרחי) הוא חלק מלפלנד השוודית.
מחוז נורבוטן נוסד ב-21 במאי 1810 בחלקה הצפוני של וסטרנורלנד. במשך כ-69 שנים היו מעברים של ה"גבול" עם המחוז השכן, שכללו מעבר של עיירות מסוימות בין המחוזות. מאז שנת 1869 נשארו גבולות המחוז כפי שהם כיום.
הערות שוליים

1 2  מושלי מחוז נורבוטן, (באנגלית).
| מחוזות שוודיה |
| --- | --- | --- |
|  נורלנד | אופסלה, דלרנה, וסטרבוטן, וסטרנורלנד, יבלבורג, ימטלנד, נורבוטן |  |
|  סביאלנד | סטוקהולם, אופסלה, ארברו, דלרנה, וסטמנלנד, וסטרה ייטלנד, ורמלנד, יבלבורג, ימטלנד, סדרמנלנד, אסטרייטלנד |  |
|  יטאלנד | גוטלנד, וסטרַה יֶיטלנד, ינשפין, קאלמאר, קרונוברי, אסטרייטלנד |  |
|  סקונהלנד | בלקיניה, הלנד, סקונה |  |
| --- | --- |
בקרת זהויות :  NLI: 987007564325405171  BnF: cb11973315w (data)  GND: 4075474-1  LCCN: n80045963  MusicBrainz: 658bcddb-dbca-4c84-8187-2f93b2897480  SUDOC: 027759164  VIAF: 158272216   WorldCat (עם VIAF): 158272216 
ערך זה הוא קצרמרבנושא גאוגרפיה של שוודיה. אתם מוזמנים לתרום לוויקיפדיה ו.
נוורווינטר נייטס

| --- | --- |

 כללי
 תאריך הוצאה:  18 ביוני 2002
 סוגה:  משחק תפקידים ממוחשב
 פיתוח:  Bioware
 הוצאה לאור:  Atari SA 
 ארץ מקור:  קנדה 
 הפצה:  אטארי
 סדרה:  Neverwinter Nights 
 דרישות תוכנה
 מנוע משחק:  Aurora Engine 
 מצבי משחק:  משחק יחיד, משחק מרובה משתתפים
 דירוג:  ESRB: T (Teen)
 פלטפורמות:  מחשב אישי (חלונות/לינוקס), מקינטוש
 המשחק הבא:  נוורווינטר נייטס 2 
 
מתוך העיר לוסקאן, במשחק המקורי
מתוך הקרב האחרון במשחק המקורי, נגד מוראג
נוורווינטר נייטס (Neverwinter Nights) הוא משחק מחשב מסוגת משחקי התפקידים, המשוחק מנקודת מבט גוף שלישי, ומבוסס על המהדורה השלישית של מבוכים ודרקונים, שיטת משחקי תפקידים בנייר ועט, עם כמה שינויים מינוריים שהיו הכרחיים עקב מגבלות המחשב. המשחק מתרחש בעולם המערכה הפופולרי "הממלכות הנשכחות" (Forgotten Realms).
המשחק המקורי יצא ב-18 ביוני 2002. למשחק יצאו שתי חבילות הרחבה, Shadows of Undrentide (להלן - SoU) ביוני 2003 ו-Hordes of the Underdark (להלן - HotU) שיצא בדצמבר 2003.
נוורווינטר נייטס כלל מערכה לשחקן יחיד, בדומה למשחקי תפקידים ממוחשבים רבים באותה תקופה, כמו גם אפשרות למשחק מרובה משתתפים מקוון. בנוסף, המשחק כלל ערכת יצירה מיוחדת, שאפשרה ליצור מערכות חדשות (אזורי מחקר, דמויות, חפצים ועוד) תוך שימוש בערכות אריחים. המוצרים הסופיים של שימוש בערכת האריחים נקראו על ידי Bioware בשם מודולים, והיו זמינים לקהל הרחב (תוכן משתמשים) ולקניה באתר החברה (תוכן מקצועי).
משחק היחיד

מצב המשחק לשחקן יחיד של נוורוינטר נייטס נחשב על ידי רבים לצד חלש יחסית למשחק המקוון, ומרבית התלונות נסבו על שוני המשחקיות בהשוואה לכותרים מוקדמים של החברה כגון Icewind Dale ו Baldur's Gate, כמו גם ליניאריות עלילתית. תחום זה שופר בחבילות ההרחבה שיצאו למשחק.
עלילת מערכת היחיד מתארת מגפה (המוות האפור) הפוקדת את העיר נוורוינטר (אל-חורף), מהכרכים החשובים בצפון הממלכות הנשכחות. דמות השחקן מקבלת על עצמה לחקור ולעצור את המגפה, להילחם בכת מסתורית המאימת על העיר, להציל את נוורווינטר מפני מתקפות, להיאבק ברשע עתיק ועוד משימות משנה רבות. דרך ביצוע המשימות משפיעה ישירות על התפתחות הגיבור במהלך המערכה. במהלך הרפתקאותיו, השחקן עובר בערים כמו נוורווינטר, פורט לאסט ולוסקאן, נלחם באזורי ספר של "שדרת העולם".
מערכת המשחק היחיד סבלה ממספר בעיות פרט לעיצוב שתואר קודם לכן: עקב אי-בשלות של המוצר בעת יציאתו, מספר באגים גרמו לחלק ממנגנוני המשחק לא לעבוד, ובמקרים מסוימים עותקים של המשחק נעצרו באמצע המערכה. המשחק הגיע עם ערכת הטלאה אוטומטית, ובשנה שלאחר יציאתו (עד סוף 2003) יצאו לו מספר רב של טלאים שמטרת רובם שיפור בעיות חוזרות במערכת המשחק היחיד.
התפתחות תוכן על ידי שחקנים

ערכת היצירה שצורפה למשחק הייתה אחת מגורמי המשיכה החזקים שבו, ובניגוד למאפיינים אחרים הצליחה לעמוד בציפיות השחקנים. במהלך 4 השנים מאז יציאתו של נוורוינטר נייטס, נותרו על ידי שחקנים אלפי מודולים שונים, בהם השתמשו כמערכות לשחקן יחיד או משחקים מרובי משתתפים. חברת Bioware הרחיבה מפעם לפעם את האריחים הזמינים לשיבוץ, כך שכל העת נוספו אפשרויות לאזורים חדשים: מדבריות, קרחונים, ערים וכו'. כל אחת משתי חבילות ההרחבה הוסיפה אף היא, בחלק אינטגרלי, אריחים חדשים לערכה הבסיסית. באתרי ביקורת רבים שעקבו אחר התפתחות תופעה זו של תוכן שחקנים, נרשמה לטובה ערכת היצירה כערך מוסף איכותי למשחק עצמו.
משחקים אחרים באותה תקופה אף הם יצאו עם ערכת יצירה בעלת מאפיינים דומים, אם כי אלו זכו להצלחה פחותה יחסית לנוורוינטר נייטס. שתי דוגמאות בולטות הן המשחקים דאנג'ן סיג' ו-וורקראפט 3.
משחק מקוון

פן נוסף של נוורוינטר נייטס, שמשך שחקנים רבים, הייתה האפשרות למשחק מקוון: חבורת שחקנים, לעיתים עם היכרות מוקדמת ממערכות עט ונייר, יכלו ליצור יחדיו בערכת היצירה מבוך או אזור חדש, שליט המבוך היה מבסס קווים עלילתיים, ויחדיו היו יכולים לשחק ברשת. המשחק המקוון התבלט על פני משחקים רבים אחרים ברשת הודות לשליטה של השה"ם במתרחש במשחק בזמן אמת, וקרבתו לאופי המשחק הקלאסי פנים-אל-פנים.
חבילות ההרחבה

Shadows of Undrentide - לדמות השחקן בחבילת-הרחבה זו אין קשר לדמות מהמשחק הקודם. הפעם ההרפתקאה מתחילה כשקובולדים (יצורים חלשים וקרובים רחוקים של דרקונים, אך מסוכנים במספרים גדולים) תוקפים את דרוגאן, הרפתקן לשעבר שהדמות היא אחת משוליותיו, בעירה הקטנה הילטופ. הם מרעילים את דרוגאן וגונבים כמה חפצי-קסם בעלי ערך רב. במהלך ההרפתקאה הדמות עוברת באזור הסילבר מארצ'ס, מדבר אנאורוך, ולבסוף העיר המעופפת - אנדרטייד.
חבילה זו הוסיפה 5 מקצועות-יוקרה, 16 יצורים חדשים (מתוכם 2 יצירי-סוד חדשים), 3 תוספות אריחים חדשות (הנכללים בהרפתקאה וניתן להשתמש בהם בערכת היצירה), יותר מ-30 כישרונות חדשים ו-50 לחשים נוספים.
Hordes of the Underdark - הדמות אותה מגלם השחקן בחבילת הרחבה זו היא אותה דמות מ-SoU (שימו לב - אין חובה לבחור באמת את אותה דמות, אך לפי העלילה זו אותה אחת). הפעם הסיפור מתאר צבאות ענק בעולם האפל שמתחת ל-Faerün, מזימות לכיבוש עולמי, יצורים ממישורי-קיום אחרים ושדים בעלי כוחות עצומים (Archdevils). בהשוואה לחבילת ההרחבה הקודמת, שנראתה כתוספת יחסית זעומה למשחק המקורי, HotU נבנה כהרפתקאה בקנה מידה ענק, ובהתאם ניתן להגיע בה לדרגות אפיות (Epic levels). הדמות מתחילה בדרגה 12 לפחות (אם בחרת להשתמש בדמות מהרפתקאות קודמות בדרגה זו ומעלה. אם בחרת ליצור דמות חדשה או שבחרת דמות מתחת לדרגה 12, המשחק יעלה אותך אוטומטית לדרגה 15), כשכל חפציה נגנבים על ידי גנבת אלפית-אפלה, כהכנה להתנקשות.
חבילת הרחבה זו מעלה את הדרגה המקסימלית מ-20 ל-40 (כשהעשרים הנוספות הן דרגות אפיות), מוסיפה לחשים וכישרונות אפיים, עוד אריחים לערכה, כישרונות רגילים, מקצועות יוקרה חדשים ועוד. בגרסה זו גם התווספה תאימות למעבד הפנטיום 4 של אינטל.
ארדן: עולמו של שייקספיר - תוכנת רקע שהוסיפה למשחק חלק נוסף העוסק בכתביו של ויליאם שייקספיר.
ראו גם

נוורווינטר נייטס 2
באלדורז גייט
פליינסקייפ טורמנט
מעשי פילאטוס

מעשי פילאטוס (בלטינית: Acta Pilati, ביוונית: Πράξεις Πιλάτου) הוא כתב קודש נוצרי פסאודואפיגרפי ואפוקריפי המתיימר להיות מסמך רומי רשמי מהפרטוריום בירושלים העתיקה, והוא מכיל את עדותו של פונטיוס פילאטוס על הפסיון של ישו. גרסה עברית לחיבור יוחסה בטעות לניקודמוס ומאז ימי הביניים נקראת הבשורה על פי ניקודמוס.
בגרסה המקורית, עוסק "מעשי פילאטוס" במשפטו של ישו, ומספר – דרך דמותו של יוסף הרמתי – את תחייתו של ישו ועלייתו השמיימה. החיבור מצטט את הבשורות הקאנוניות ומביא תימוכין לעמדה כי ישו מגשים את נבואות "הברית הישנה". בנוסף,  פילאטוס מתאר לקלאודיוס כדיווח רשמי את צליבתו של ישו באופן אנטישמי.
החיבור נכתב במקור ביוונית ותורגם לשפות רבות. תאריך כתיבתו המדויק אינו ידוע, אך משייכים אותו לאמצע המאה ה-4. נראה שחלקים שונים בחיבור נכתבו על ידי מחברים שונים, והוא עבר מספר רב של שינויים, ובכללם שינויי שם. התרגום הלטיני של החיבור הפך לאחד מכתבי הקודש הנפוצים ביותר – עם יותר מ-400 גרסאות שונות. במהלך תפוצתו בחלק המערבי של העולם הנוצרי, צורפו לחיבור גם סיפורים על ירידת ישו לגיהנום. הגרסה הנפוצה ביותר מימי הביניים היא מן המאה ה-6 ותורגמה ליוונית במאה ה-9 או ה-10. תרגום זה החיה את העניין בחיבור באימפריה הביזנטית והוליד גרסאות חדשות ביוונית, שבהן משחקת מרים הבתולה תפקיד חשוב.
ערך זה הוא קצרמרבנושא נצרות. אתם מוזמנים לתרום לוויקיפדיה ו.
משפט הבועה הכפולה

בועה כפולה.
בתאוריה המתמטית של משטחים מינימליים, משפט הבועה הכפולה (באנגלית: Double bubble theorem) קובע שהצורה שתוחמת ובה בעת מפרידה בין שני נפחים נתונים ואשר לה שטח הפנים המינימלי האפשרי היא בועה כפולה סטנדרטית: שלוש כיפות כדוריות הנפגשות בזוויות של 120° לאורך מעגל משותף. מכיוון שקרומי סבון מממשים משטחים מינימליים כאלה, המשפט מתאר למעשה את האופן שבו שתי בועות סבון כדוריות יתמזגו למשטח יחיד כאשר פני השטח שלהן באים במגע. משפט הבועה הכפולה נוסח ונחשב לנכון במהלך המאה ה-19, והפך למוקד מחקר מרכזי ב-1989, אך לא הוכח עד 2002.
ההוכחה שנמצאה משלבת מספר מרכיבים. הקומפקטיות של משטחים מראה שהפתרון קיים. טיעון סימטריה מוכיח שהפתרון חייב להיות גוף סיבוב, והוכח גם שהוא חייב להיות מורכב ממספר סופי של חתיכות חלקות. הוכחתה של ג'יין טיילור את חוקי פלטו מתארת איך החתיכות הללו חייבות להיות מעוצבות ומחוברות אחת לשנייה, ובדיקת מספר סופי של מקרים פרטיים הובילה למסקנה, שמבין כל גופי הסיבוב המחוברים בדרך זו, רק לבועה הכפולה הסטנדרטית יש שטח מינימלי.
משפט הבועה הכפולה מרחיב את אי השוויון האיזופרימטרי, לפיו העקומה בעלת ההיקף המינימלי התוחמת שטח נתון היא מעגל, והמשטח בעל שטח הפנים המינימלי העוטף נפח נתון הוא הספירה. תוצאות אנלוגיות על המעטפת האופטימלית של שני נפחים קיימות עבור משטחים בעלי אנרגיות (מתח פנים) שונות, למידות שונות המוגדרות על המשטחים, ולמרחבים אוקלידיים מכל ממד.
צורת קרומי סבון כפתרון לבעיות איזופרימטריות

פתרון מתמטי מדויק של בעיות איזופרימטריות, השואפות לקבוע מתאר גאומטרי בעל שטח פנים (או היקף אם מדובר על שני ממדים) מינימלי תחת אילוצים מסוימים, דורש כלים הלקוחים מתחום חשבון הווריאציות, שבאמצעותם ניתן לקבוע צורת מתאר עבורה וריאציית שטח הפנים של שפת התחום מתאפסת עבור כל וריאציה משמרת נפח של התחום. זהו התנאי המתמטי לנקודת קיצון של פונקציונל. בעיות אלו נפתרות היטב על ידי מערכות של קרומי סבון התוחמות זורם דחוס, מכיוון שלקרומים כאלו יש אנרגיה היחסית לשטח הפנים שלהם, כך שעל פי העיקרון הפיזיקלי שמערכות מתייצבות במצב של מינימום אנרגיה נובע שקרומים אלו מקבלים צורה הפותרת את הבעיה.
ההמשגה הפיזיקלית של התחומים אותם עוטפים קרומי הסבון ככאלו המכילים זורם מועילה במיוחד בפתרון בעיות איזופרימטריות, ומשום שזורמים (נוזלים או גזים) מעבירים לחץ באופן אחיד לכל חלקיהם (חוק פסקל), ובפרט יוצרים לחץ זהה על שפת התחום. כפועל יוצא מכך, כל וריאציה משמרת נפח אינה תורמת לאנרגיית המערכת, ומאפשרת לבודד את אנרגיית שטח הפנים, כך שמערכת של קרומי סבון התוחמים זורם דחוס אכן ממזערת את שטח הפנים. אילולא הלחץ בתוך התחום היה אחיד, אז הזזה אינפיניטסימלית של שפת התחום בנקודה בה הלחץ גבוה לא הייתה מתקזזת אנרגטית עם הזזה אינפיניטסימלית בנקודה בה הלחץ נמוך. כפי שיוסבר בהמשך, לרעיון זה של "לחץ פנימי", על אף שיש לו מקור פיזיקלי ולא מתמטי, יש חשיבות, למשל, בקביעת רדיוסי העקמומיות של בועה כפולה סטנדרטית.
ההקבלה הפיזיקלית הזאת מסייעת גם בפתרון שעשועי מתמטיקה העוסקים בבעיות איזופרימטריות; למשל, כיצד לחלק מצולע נתון לשני תחומים זהים בשטחם בעזרת עקומה בעלת היקף מינימלי. במקרה זה, הרעיון של "לחץ פנימי" אחיד של הנוזל לאורך העקומה מאפשר להסיק כי עקומה זו היא בהכרח בעלת עקמומיות קבועה, כלומר קשת של מעגל. תנאי נוסף, האנלוגי לנוסחה לזווית הרטבה מתורת הנימיות, מאפשר להסיק כי קשת מעגלית זאת בהכרח חותכת את צלעות המצולע בזוויות ישרות.
ניסוח המשפט

חוקי פלטו קובעים שהמעטפת החלקה למקוטעין בעלת שטח הפנים המינימלי שתוחמת נפח נתון או קבוצה של נפחים נתונים חייבת לקבל את הצורה הנצפית בבועות סבון, שבהן משטחים בעלי עקמומיות ממוצעת קבועה נפגשים בשלשות, ויוצרים זוויות דיהדרליות של 120° ( 2\pi /3 רדיאנים). בבועה כפולה סטנדרטית, שלוש כיפות כדוריות נפגשות בזוויות הזאת לאורך מעגל משותף. שתיים מהכיפות הכדוריות הללו יוצרות את השפה החיצונית של הבועה הכפולה בעוד שהשלישית שבחלק הפנימי מפרידה את שני הנפחים אחד מהשני. בבועות פיזיקליות, הרדיוסים של הכיפות הכדוריות יחסיים הפוך להבדל הלחצים בין הנפחים אותן הן תוחמות, בהתאם למשוואת יאנג-לפלס. במסגרת האנלוגיה בין בעיות מזעור שטח פנים לצורת קרומי סבון, הקשר הזה בין הלחץ לרדיוס משתקף מתמטית בעובדה שבעבור כל בועה כפולה סטנדרטית, שלושת הרדיוסים  r_{1},  r_{2}, ו- r_{3} של שלוש הכיפות הכדוריות מקיימים את המשוואה:
כאשר  r_{1} הוא הרדיוס הקטן יותר בין שתי הכיפות החיצוניות. הצידוק למשוואה זו הוא שמכיוון שלכל המשטחים הכדוריים מתח פנים זהה  \gamma , הלחץ בתוך כל אחד מהנפחים התחומים הוא  2\gamma /r_{1} ו- 2\gamma /r_{2} בהתאמה, כך שמכך שרדיוס העקמומיות של הכיפה הפנימית המפרידה בין הנפחים צריך לתאום להפרש הלחצים בין התחומים נובע למעשה הקשר לעיל. בפרט, במקרה שבו שני הנפחים והרדיוסים שווים, חישוב הרדיוס האמצעי נותן ערך אינסופי, ובמקרה זה יש לפרש את המשטח האמצעי כעיגול שטוח, שהוא למעשה הגבול של כיפה כדורית בעלת רדיוס אינסופי. כהסבר אינטואיטיבי לנכונות הכלל לפיו הכיפות נפגשות בזווית של 120°, ניתן להתייחס לחתך רוחב של בועה כפולה סטנדרטית, ולהסתייע בהמשגת מתח הפנים ככוח הפועל על יחידת אורך של המעגל המשותף לשלוש הכיפות; כל אחד מקרומי בועות הסבון מפעיל כוח זהה על אלמנט אורך של מעגל זה, ומכך שהקונפיגורציה היציבה היחידה של שלושה ווקטורי כוח שווים בגודלם הנפגשים בנקודה (כלומר, קונפיגורציה בה סכומם הוא אפס) מתקבלת כאשר הם נפגשים בזוויות זהות של 120°, נובע למעשה כלל זה. משפט הבועה הכפולה קובע שבעבור כל שני נפחים, הבועה הכפולה הסטנדרטית (המצייתת לכללים שתוארו מקודם) היא הצורה בעלת השטח המינימלי שעוטפת אותם; שום קבוצה אחרת של משטחים עוטפת את אותה כמות של מרחב עם פחות שטח פנים כולל.
במישור האוקלידי, באופן אנלוגי, ההיקף הכולל המינימלי של מערכת עקומים העוטפת שני שטחים נתונים מתקבל על ידי שלוש קשתות מעגליות, עם אותו קשר בין הרדיוסים שלהם, והנפגשות באותה זווית של 120°. בעבור שני שטחים שווים, הקשת האמצעית מתנוונת לכדי קטע של קו ישר. הבועה הכפולה הסטנדרטית התלת-ממדית היא גוף סיבוב של הבועה הכפולה הדו-ממדית הזאת. בכל ממד גבוה יותר, המעטפת האופטימלית של שני נפחים היא שוב שלוש כיפות של היפר-ספירות, הנפגשות כולן בזווית 120°.
ההוכחה

פרק זה לוקה בחסר. אנא תרמו לוויקיפדיה ו.
ראו גם

בועת סבון
הערות שוליים

↑  יש לשים לב שבשני ממדים, ללחץ הנוזל יש יחידות של כוח לאורך (ולא כוח לשטח כמו בשלושה ממדים), בעוד שלמתח הפנים יש יחידות של כוח.
↑  אילוץ זה נובע מכך שבכל אחד מתת התחומים אין חשיבות לאורך שפת המצולע אלא רק לאורך העקומה הפנימית (המפרידה ביניהם), הנחה המאפשרת לייחס אנרגיית אדהזיה אפס עבור האינטראקציה בין הנוזל לצלעות המצולע.
בועות כפולות במישור האוקלידי בעבור שלושה צירופים שונים של שטחים. סיבוב כל אחת מהן בתלת-ממד, עם ציר הסימטריה האנכי כציר הסיבוב, מפיק בועה כפולה תלת-ממדית כגוף סיבוב.
מערכת הביטחון הבלארוסית

שוטרים במהלך חגיגות יום הניצחון (9 במאי) במינסק.
מערכת הביטחון הבלארוסית היא באחריותם של מגוון סוכנויות כמו המיליציה, המשמר הנשיאותי, הוועדה לביטחון המדינה וגופי אכיפת החוק של משרד הפנים.
רשימת סוכנויות

מיליציה — שירות המשטרה של בלארוס, בפיקוח משרד הפנים, שנחשב לרשות השיטור ואכיפת החוק העיקרית בבלארוס.
חיל הפנים (войскі Унутраныя) – כוח ז'נדרמריה.
חטיבת המשטרה המיוחדת העצמאית השישית
יחידת AMAP — יחידת משטרה מיוחדת במיליציה.
יחידת SaKhR, יחידת תגובה מהירה מיוחדת — יחידת השתלטות
ארגוני משטרה חשאיים
משמר הנשיא
הוועדה לביטחון המדינה
יחידת יהלום למלחמה בטרור
יחידת אלפא
הוועדה הממלכתית לרפואה משפטית של בלארוס
ועדת החקירות של בלארוס
משרד המשפטים של בלארוס
התובע הכללי של בלארוס
שיתוף פעולה עם סוכנויות בינלאומיות

משרד הפנים משתף פעולה עם מספר ארגוני אכיפת חוק בינלאומיים, ביניהם אינטרפול ומשרד האו"ם לסמים ופשע. הוא גם משתף פעולה הארגון לביטחון ושיתוף פעולה באירופה אשר בחסות פרויקטים ותוכניות רבות סייע בפיתוח יכולות אכיפת החוק בבלארוס.
בתי כלא

אמריקאנקה
טירת פישצ'לאוסקי
הערות שוליים

↑  BELARUS באתר
The Law on Police Use of Force
↑  BELARUS באתר האינטרפול
↑  https://www.mvd.gov.by/m/ru/page/vnutrennie-vojska(הקישור+אינו+פעיל)
לוחמי יחידת SaKhR.
מתכסות

"מתכסות" הוא מיני אלבום השלישי של להקת הרוק הישראלית "המכשפות", אשר יצא לאור בשנת 1996, והוא כולו מוקדש לגרסאות כיסוי של שירים האהובים עליהן.
באלבום מופיעה ההקלטה המפורסמת של המכשפות עם ניק קייב כשבא להופעה בישראל, והחידוש שפרסם אותן לשיר "קסם על ים כנרת". גם האלבום הזה כקודמו זכה לאותה תשומת הלב כמו אלבומן הראשון של המכשפות - עד העונג הבא, והוציא לרדיו מספר להיטים. גרסת כיסוי נוספת שהקליטו המכשפות לאלבום הוא "Sweet Dreams", אך הוצאתו והכללתו באלבום לא בוצעה מעולם, כיוון שנאסרה על ידי אנני לנוקס מלהקת יוריתמיקס. כמחאה, הפיצה פרלמוטר את השיר בקלטת מחתרתית שהיא עיצבה את עטיפתה וכתבה בה: "חרא זכויות".
השירים

קסם על ים כנרת
הלילות הקסומים
The Taking of Peckham
Shivers
חיה בתוך קופסה
ערפד
שלוותא